DÔvodová  správa

I. Všeobecná časť

Návrh zákona, ktorým sa mení a dopĺňa zákon č. 314/2001 Z. z. o ochrane pred požiarmi v znení neskorších predpisov sa predkladá v súlade s Plánom legislatívnych úloh vlády Slovenskej  republiky na rok 2005. Predkladanou novelou sa zosúlaďujú ustanovenia  zákona č. 314/2001 Z. z. o ochrane pred požiarmi v znení neskorších predpisov s právom Európskej únie, ako  aj  so všeobecne záväzným  právnymi predpismi v oblasti  stavebného konania, preukazovania zhody výrobkov a s technickými  požiadavkami  na výrobky. Zároveň sa touto novelou upresňujú povinnosti právnických osôb, fyzických osôb-podnikateľov a fyzických osôb, ktoré vyplynuli z praxe.

Návrh predkladanej novely tiež upresňuje pôsobnosť pri  výkone  štátneho požiarneho dozoru, najmä pokiaľ ide o výkon kontrolnej činnosti v objektoch, v ktorých sa sústreďuje väčší počet osôb. Touto novelou boli upresnené niektoré požiadavky z hľadiska riešenia  protipožiarnej bezpečnosti  stavieb. 

Navrhovaná novela nebude mať dopad na štátny rozpočet, rozpočty obcí a ani na  rozpočty vyšších územných celkov.

Návrh zákona je v súlade s Ústavou Slovenskej republiky, ako aj s medzinárodnými  zmluvami a inými medzinárodnými dokumentmi, ktorými je Slovenská republika viazaná.

Predkladaný návrh zákona bol zaslaný do  medzirezortného pripomienkového konania 32 subjektom, v rámci ktorého boli uplatnené najmä odporúčajúce pripomienky vecného a legislatívnotechnického charakteru. Väčšina z nich bola akceptovaná a do predkladaného návrhu zákona zapracovaná. Zásadné pripomienky, ktoré uplatnilo Ministerstvo pôdohospodárstva Slovenskej republiky a Ministerstvo obrany Slovenskej republiky, boli akceptované. 

Predmetný návrh zákona dňa 14. júna 2005 prerokovali bez pripomienok  Bezpečnostná rada Slovenskej republiky, ako aj Rada vlády Slovenskej republiky pre verejnú správu a vyslovili súhlas s jeho predložením do legislatívneho procesu. Dňa 12. júla 2005 bol predmetný návrh novely prerokovaný v Legislatívnej rade vlády Slovenskej republiky, ktorá ho odporučila predložiť na rokovanie vlády Slovenskej republiky.

Vzhľadom na uvedené sa predmetný návrh zákona predkladá na rokovanie vlády Slovenskej republiky bez rozporov. 

Doložka zlučiteľnosti
právneho predpisu
s právom Európskych spoločenstiev a právom Európskej únie

1. Navrhovateľ právneho predpisu:
    Vláda Slovenskej republiky

2. Názov právneho predpisu:
    Návrh zákona, ktorým sa mení a dopĺňa zákon č. 314/2001 Z. z. o ochrane pred požiarmi v znení neskorších predpisov

3. Záväzky Slovenskej republiky vo vzťahu k Európskym spoločenstvám a Európskej únii:
     a) identifikácia záväzkov Slovenskej republiky vyplývajúcich z Prístupovej zmluvy, najmä z aktu o podmienkach pristúpenia: bezpredmetné 

Návrh zákona je zahrnutý do Plánu legislatívnych úloh vlády Slovenskej republiky na mesiac júl 2005.

b)	identifikácia záväzkov vyplývajúcich z materiálov o určení gestorstva smerníc: bezpredmetné.

4. Problematika návrhu právneho predpisu:
 a)   je upravená v práve Európskych spoločenstiev: 
-	v Zmluve o založení Európskeho spoločenstva v amsterdamskom znení čl. 2, 3, 28, 29, 30,39, 43, 48, 50 a174,

d)   nie je upravená v práve Európskej únie

5.  Stupeň zlučiteľnosti návrhu právneho predpisu s právom Európskej únie:
     bezpredmetné

6.  Gestor:
     bezpredmetné

7.	Účasť expertov pri príprave návrhu právneho predpisu a ich stanovisko k zlučiteľnosti návrhu právneho predpisu s právom Európskych spoločenstiev a právom Európskej únie: 
     bezpredmetné.

II.   O s o b i t n á  č a s ť

Čl. I:

K bodu 1
	Navrhovaná úprava je vykonaná vzhľadom na ustanovené legislatívne skratky v § 30 zákona č. 314/2001 Z. z.. 

K bodu 2
           Ustanovenie sa dopĺňa o definíciu základného pojmu v nadväznosti na navrhované znenie novely zákona. Ide o pojem, ktorý je veľmi dôležitý najmä pri výkone kontrolnej činnosti a rozširuje pojem „stavba“.

K bodu 3
Navrhovaná zmena bola vykonaná z dôvodu zosúladenia so zákonom č. 321/2002      Z. z. o ozbrojených silách Slovenskej republiky.

K bodu 4
Navrhovaná zmena bola vykonaná vzhľadom na to, že školenie a overovanie vedomostí o ochrane pred požiarmi sa vykonáva podľa konkrétnych požiadaviek.
K bodu 5
 	Ustanovenie dopĺňa, upravuje a určuje povinnosť právnických osôb a fyzických osôb              -podnikateľov odstraňovať zistené nedostatky.

K bodu 6
	Navrhovaná zmena  upresňuje požiadavku na požiarnotechnické charakteristiky, ktoré sú dôležité z hľadiska použitia v rôznych prostrediach a objektoch (bod vzplanutia, bod vznietenia a podobne). 

K bodu 7
	Ustanovenie sa dopĺňa o požiadavky protipožiarnej bezpečnosti pri zmene užívania  stavieb, ktoré sa v novelizovanom zákone nepremietlo a v nadväznosti na to nebolo zakotvené i splnomocňovacie ustanovenie na vydanie všeobecne záväzného právneho predpisu .

K bodu 8
	Navrhuje sa explicitne vyjadriť povinnosť, ktorá vyplýva z iných ustanovení zákona  č. 314/2001 Z. z. v znení neskorších predpisov, ako aj z ustanovení vykonávacieho predpisu, t. j. z vyhlášky Ministerstva vnútra Slovenskej republiky č. 121/2002 Z. z. o požiarnej prevencii. Toto ustanovenie upresňuje povinnosti týkajúce sa ochrany lesov pred požiarmi. Ide o dôležitú povinnosť, ktorá bude mať priaznivý dopad na životné prostredie najmä v nadväznosti na európske smernice týkajúce sa ochrany lesov  pred požiarmi.

K bodu 9
            Navrhovaná zmena je vykonaná vzhľadom na aktuálnosť predmetných všeobecne záväzných právnych predpisov.

K bodu 10
          V tomto ustanovení sa zakotvuje nová podmienka, kedy právnická osoba a fyzická osoba-podnikateľ nie je povinná plniť povinnosti fyzických osôb.  

K bodu 11
         Ustanovenie sprísňuje podmienky na  zrušenie hasičskej jednotky alebo zníženie  jej  početného  stavu alebo jej materiálno-technického vybavenia.

K bodu 12
         Navrhuje  sa, aby povinnosti preventivára požiarnej ochrany mohla obec zabezpečovať aj technikom požiarnej ochrany alebo špecialistom požiarnej ochrany vzhľadom na ich vyššiu odbornú kvalifikáciu a možnosť operatívnejšieho využívania ich služieb.

K bodu 13
          Predmetné ustanovenie sa vypúšťa, nakoľko sa v praxi neosvedčilo a nevyužívalo.

K bodu 14
          Navrhovaná zmena bola  vykonaná vzhľadom  na  zosúladenie novelizovaného zákona  s právom Európskej únie. Pôvodné znenie vytváralo prekážky v obchode a bolo v rozpore      s   čl. 28 a 29 Zmluvy o EÚ/ES.

K bodu 15
         Navrhovaná zmena zefektívňuje výkon činnosti pri vydávaní osobitných oprávnení a zosúlaďuje sa s ostatnými ustanoveniami tohto zákona.

K bodu 16
         Predmetné ustanovenie sa vypúšťa, nakoľko sa v praxi neosvedčilo a nevyužívalo.

K bodu 17
	Touto zmenou sa presne  špecifikuje, na ktoré druhy odbornej prípravy je potrebné oprávnenie vydávané ministerstvom.

K bodu 18	
	Navrhovaná zmena bola  vykonaná vzhľadom  na  zosúladenie novelizovaného zákona  s právom Európskej únie.

K bodu 19
Navrhuje sa explicitne vyjadriť povinnosť, ktorá vyplýva z iných ustanovení zákona  č. 314/2001 Z. z. v znení neskorších predpisov, ako aj z ustanovení vykonávacieho predpisu, t. j. z vyhlášky Ministerstva vnútra Slovenskej republiky č. 121/2002 Z. z. o požiarnej prevencii. Toto ustanovenie upresňuje povinnosti fyzickej osoby vzhľadom na aktuálne nebezpečenstvo vzniku požiaru v lesoch.

K bodu 20
	Navrhuje sa ustanoviť zákaz zneužitia linky tiesňového volania pre fyzické osoby; navrhovaná úprava vyplynula z doterajšej praxe.

K bodu 21
           Navrhovaná zmena súvisí so vstupom Slovenskej republiky do Európskej únie a z toho vyplývajúcich úloh pre Ministerstvo vnútra Slovenskej republiky na úseku ochrany pred požiarmi. 

K bodu 22
         Touto zmenou sa presne  špecifikuje, na ktoré druhy odbornej prípravy je potrebné oprávnenie vydávané ministerstvom.

K bodu 23
	Navrhované ustanovenie zakotvuje ďalšiu pôsobnosť okresného riaditeľstva Hasičského a záchranného zboru, ktorá vyplynula z praxe pri usporadúvaní verejných podujatí s cieľom zabezpečiť bezpečnú evakuáciu osôb a ich protipožiarnu bezpečnosť.

K bodu 24
	Navrhuje sa doplniť splnomocnenie týkajúce sa lehôt a  obsahu vykonávania preventívnych protipožiarnych kontrol.

K bodu 25
	Navrhovaným znením sa upresňuje pôsobnosť pri výkone štátneho požiarneho  dozoru, najmä pokiaľ ide o výkon kontrolnej činnosti v stavbách určených na bývanie za účelom dosiahnutia vyššej protipožiarnej bezpečnosti v týchto objektoch.

K bodu 26
	Navrhovaným ustanovením sa rozširuje a upresňuje forma vykonávania kontrolnej činnosti počas realizácie stavieb tak, aby sa tieto realizovali v  súlade so schválenou projektovou dokumentáciou.

K bodu 27
Navrhovaným ustanovením sa rozširuje forma vykonávania štátneho požiarneho dozoru na úseku ochrany pred požiarmi v stavebnom konaní.

K bodu 28
            V tomto ustanovení sa navrhuje nové znenie formy výkonu štátneho požiarneho dozoru Ministerstvom vnútra Slovenskej republiky.

K bodu 29
            V tomto ustanovení sa navrhujú ďalšie nové formy výkonu štátneho požiarneho dozoru Ministerstvom vnútra Slovenskej republiky.	

K bodu 30
	Toto ustanovenie sa dopĺňa o pojem „distribútor“  v  súlade  s  požiadavkami práva Európskej únie. 

K bodu 31
	Ustanovením sa rozširuje pôsobnosť krajských riaditeľstiev Hasičského a záchranného  zboru  pri  výkone štátneho požiarneho dozoru.

K bodu 32
	Ustanovením sa rozširuje pôsobnosť krajských riaditeľstiev Hasičského a záchranného  zboru  pri  výkone štátneho požiarneho dozoru.

K bodu 33
Týmto ustanovením sa rozširuje pôsobnosť krajských riaditeľstiev Hasičského a záchranného  zboru  pri  výkone štátneho požiarneho dozoru.

K bodu 34
           Navrhovaná úprava nadväzuje na navrhované zmeny v § 25 ods.1 a negatívnym spôsobom vymedzuje pôsobnosť okresných riaditeľstiev Hasičského a záchranného zboru. 

K bodu 35
           Navrhovaná zmena je vykonaná vzhľadom na aktuálnosť predmetného všeobecne záväzného právneho predpisu.

K bodu 36
Navrhovaná zmena bola vykonaná z dôvodu zosúladenia so zákonom č. 321/2002      Z. z. o ozbrojených silách Slovenskej republiky.

K bodu 37
	Navrhovaným	znením sa upresňuje pojem používaný v novelizovanom zákone.

K bodu 38
Navrhovaným	znením sa upresňuje pojem používaný v novelizovanom zákone.

K bodu 39
Navrhovaná zmena je vykonaná vzhľadom na aktuálnosť predmetného všeobecne záväzného právneho predpisu.

K bodu 40
	Navrhovaná zmena bola vykonaná z dôvodu zosúladenia so zákonom č. 321/2002      Z. z. o ozbrojených silách Slovenskej republiky.

K bodu 41
Toto ustanovenie zakotvuje, kto vykonáva základnú prípravu a špecializovanú prípravu zamestnancov  hasičských jednotiek.

K bodu 42
	Navrhovaná zmena bola vykonaná v nadväznosti na platnú legislatívu.

K bodu 43
Navrhovaná zmena bola vykonaná z dôvodu zosúladenia so zákonom č. 321/2002      Z. z. o ozbrojených silách Slovenskej republiky

K bodu 44
	Navrhovaná zmena je vykonaná vzhľadom na aktuálnosť predmetných všeobecne záväzných právnych predpisov.

K bodu 45
Navrhovaná zmena bola vykonaná z dôvodu zosúladenia so zákonom č. 321/2002       Z. z. o ozbrojených silách Slovenskej republiky.

K bodu 46
Navrhovanou úpravou sa umožňuje krajským riaditeľstvám Hasičského a záchranného  zboru ukladať pokuty v rámci svojej kompetencie pri výkone kontrolnej činnosti.

K bodu 47
V tomto ustanovení sa  novo upravuje skutková podstata priestupku na úseku ochrany pred požiarmi v nadväznosti na zákaz  pre fyzické osoby ustanovený v § 14 ods. 2.

K bodu 48 
Toto ustanovenie  sa dopĺňa o novú skutkovú podstatu priestupku na úseku ochrany pred požiarmi vo vzťahu k fyzickým osobám.

K bodu 49
Navrhovaná zmena je vykonaná vzhľadom na aktuálnosť predmetného všeobecne záväzného právneho predpisu.

K bodu 50
Navrhovaná zmena je vykonaná vzhľadom na aktuálnosť predmetného všeobecne záväzného právneho predpisu.

K bodu 51
Novo navrhované znenie ustanovuje osobitné postavenie objektov zastupiteľských úradov  Slovenskej republiky v zahraničí. Navrhuje sa, aby spôsob zabezpečenia ochrany pred požiarmi právnickými osobami a  fyzickými osobami-podnikateľmi v týchto objektoch ustanovilo Ministerstvo zahraničných vecí Slovenskej republiky po prerokovaní s Ministerstvom vnútra Slovenskej republiky.

K bodu 52
Predmetná úprava nadväzuje na navrhované zmeny v predkladanej novele zákona                   č. 314/2001 Z. z. o ochrane pred požiarmi v znení neskorších predpisov.

K bodu 53
	Predmetné znenie sa navrhuje v súvislosti s pojmom ustanoveným v platnej legislatíve.

Čl. II:

Navrhuje sa, aby predkladaný návrh novely nadobudol účinnosť 1. januára 2006.